अकीको कोजिमा

अकीको कोजिमा (जापानी: 児島 明子, कोजिमा अकीको; जन्म 29 अक्टूबर 1936) एक जापानी मॉडल और सौंदर्य रानी हैं। उन्हें मिस यूनीवर्स 1959 का ताज पहनाया गया था, जिससे वह यह खिताब जीतने वाली पहली जापानी और एशियाई महिला बनीं।

जीवनी

कोजिमा जब 1959 में लॉन्ग बीच, कैलिफ़ोर्निया में मिस यूनिवर्स का ताज जीतने वाली थीं, उस समय वे टोक्यो, जापान की 22 साल की मॉडल थीं। उन्होंने नॉर्वे, अमेरिका, इंग्लैंड और ब्राज़ील की चार अन्य फाइनलिस्ट को हराया। 5 फुट 6 इंच (167.6 सेमी) लंबी अकीको के शारीरिक माप 37–23–38 इंच (94.0–58.4–96.5 सेमी) थे।Associated Press. July 13, 1959. (see back side of :File:Akiko Kojima 1959c.jpg) उन्होंने प्रेस में आई उन खबरों को खारिज किया था कि उन्होंने ब्रेस्ट सर्जरी करवाई थी।Associated Press. August 13, 1959. (see back side of :File:Akiko Kojima 1959.jpg) एक साल बाद, 1960 में अकीको ने अमेरिका की लिंडा बेमेन्ट को मिस यूनिवर्स का ताज पहनाया।

1966 में कोजिमा ने जापानी अभिनेता अकीरा टाकराडा से विवाह किया, जो 1954 से तोहो मूवी स्टूडियोज़ में गॉडज़िला फिल्मों से प्रसिद्ध हुए थे। कोजिमा ने विवाह के बाद शांत पारिवारिक जीवन जीया। 1967 में उनकी एक बेटी हुई, जिसका नाम मिचिरु कोजिमा रखा गया। बाद में 1984 में दोनों का तलाक हो गया और कोजिमा अपनी बेटी के साथ चली गईं।

उनके शासनकाल के 48 साल बाद, जापान की रियो मोरी ने 2007 में मिस यूनिवर्स प्रतियोगिता जीतकर इतिहास रचा।

सन्दर्भ

बाहरी कड़ियाँ

श्रेणी:1936 में जन्मे लोग
श्रेणी:विश्व सुन्दरी श्रेणी:जीवित लोग श्रेणी:सुन्दरता प्रतियोगिता श्रेणी:मिस यूनीवर्स श्रेणी:अंतर्राष्ट्रीय सुन्दरता प्रतियोगिता श्रेणी:विश्व सुन्दरी विजेता श्रेणी:मिस यूनिवर्स विजेता